b'\n_START_ARTICLE_\nMaike Vogt-L\xc3\xbcerssen\n_START_SECTION_\nLiv og virke\n_START_PARAGRAPH_\nVogt-L\xc3\xbcerssen gikk p\xc3\xa5 gymnas i Wilhelmshaven ved Kathe Kollwitz-Gymnasium. Hun studerte deretter historie, biologi og pedagogikk ved Philipps-Universit\xc3\xa4t Marburg som hun avsluttet med utmerkelsen magna cum laude i 1985. Siden 1995 bor hun sammen med sin familie i Australia._NEWLINE_Hun er forfatter av flere biografier og sakprosa. Hennes spesialiteter inkluderer kunsthistorie, kvinner og hverdagslivet i middelalderen og renessansen. Hun er kanskje mest kjent for sin teori om at modellen for Leonardo da Vincis portrett Mona Lisa var Isabella av Aragon, hertuginne av Milano, skj\xc3\xb8nt denne teorien har siden 2005 blitt motbevist ved at Lisa del Giocondo er avdekket som den reelle modellen._NEWLINE_Hennes ektemann er oversetteren Holger M. L\xc3\xbcerssen som hun skrev boken Lucrezia Borgia (2010) sammen med. Ogs\xc3\xa5 hennes s\xc3\xb8nn Martin L\xc3\xbcerssen bidro til denne.'